AaB viser ifølge Nordjyske interesse for FCK's Bashkim Kadrii, og forsvarsspilleren Jores Okore ville byde offensivspilleren velkommen med åbne arme.

Det ville bestemt ikke gøre Jores Okore noget, hvis hans tidligere holdkammerat Bashkim Kadrii skifter til AaB.

Ifølge Nordjyske viser AaB interesse for Kadrii, og det kunne være sjovt med et gensyn, siger Okore til mediet.

- Han skal følge sit hjerte, og jeg ved ikke hundrede procent, hvad hans planer er, men jeg kan bare sige, at hvis han kommer her, så kommer han til at spille fast hver gang. Det er sjovere end at ende på bænken i en udenlandsk klub, siger Jores Okore til Nordjyske.

AaB og FCK mødes søndag aften i Telia Parken, men Kadrii er ikke med i københavnernes trup til opgøret.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)